Document ID: 32006R0735

UREDBA KOMISIJE (ES) št. 735/2006
z dne 16. maja 2006
o spremembi Uredbe (ES) št. 2659/94 o podrobnih pravilih za dodelitev pomoči za zasebno skladiščenje sirov grana padano, parmigiano-reggiano in provolone
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode (1), in zlasti člena 10(b) Uredbe,
ob upoštevanju naslednjega:
(1)
Člen 6(1) Uredbe Komisije (ES) št. 2659/94 (2) določa zneske pomoči za zasebno skladiščenje sirov grana padano, parmigiano-reggiano in provolone. Glede na razpoložljive finančne vire in ob upoštevanju razvoja stroškov skladiščenja ter napovedi tržnih cen je treba navedene zneske spremeniti. Kar zadeva fiksne stroške, pa je treba ukrep pomoči uporabljati le za kompenziranje dnevnih stroškov skladiščenja in finančnih stroškov, ker skladiščenje, kot del običajnega postopka izdelave navedenih sirov, ne povzroča dodatnih fiksnih stroškov.
(2)
Uredbo (ES) št. 2659/94 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Člen 6(1) Uredbe (ES) št. 2659/94 se nadomesti z naslednjim:
„1. Znesek pomoči za zasebno skladiščenje sira znaša:
(a)
0,10 EUR na tono za dan skladiščenja po pogodbi o stroških skladiščenja;
(b)
za finančne stroške za dan skladiščenja po pogodbi:
-
0,38 EUR na tono za sir grana padano,
-
0,46 EUR na tono za sir parmigiano-reggiano,
-
0,30 EUR na tono za sir provolone.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. maja 2006

Labels: 3
17
6